המכון הטכנולוגי של טוקיו

המכון הטכנולוגי של טוקיו (ביפנית: 東京工業大学, תעתיק: Tōkyō Kōgyō Daigaku, ידוע גם כ-Tokyo Tech, או Tokodai ובראשי התיבות TIT) הוא אוניברסיטת מחקר השוכנת במטרופולין טוקיו שביפן. המכון הטכנולוגי של טוקיו הוא מוסד ההשכלה הגבוהה המדעי-טכנולוגי הגדול ביותר ביפן, ונחשב לאחד ממוסדות ההשכלה ומחקר היוקרתיים בארצו. המכון הטכנולוגי חבר ב-RU11 וחבר באיגוד אוניברסיטאות המחקר במזרח אסיה.

למכון שלושה קמפוסים במטרופולין טוקיו, ומבחינה מנהלית-אקדמית הוא כולל שישה בתי ספר המורכבים מלמעלה מארבעים מחלקות ומרכזי מחקר. נכון לשנת 2016 לומדים בו 4,734 סטודנטים לתואר ראשון, 1,464 סטודנטים לתואר שני ו-297 תלמידי מחקר. בסך הכל, לומדים במכון 1,223 סטודנטים זרים, והוא מעסיק 1,223 חברי סגל העובדים כחוקרים וכמורים.

בוגרים וסגל ידועים 
בין בוגרי ומרצי המכון הטכנולוגי של טוקיו נכללים:

 נאוטו קאן – פוליטיקאי, ראש ממשלת יפן בין השנים 2010-2011.
 יוקיו הטויאמה – פוליטיקאי, ראש ממשלת יפן בין השנים 2009-2010.
 הידקי שירקאווה – חתן פרס נובל לכימיה לשנת 2000.
 סאטורו איווטה – מפתח משחקים, כיהן כמנכ"ל חברת נינטנדו.
 מסאו יושידה – מהנדס גרעין.

 אחד מחברי הסגל במכון הוא יושינורי אוסומי, חתן פרס נובל לפיזיולוגיה או לרפואה לשנת 2016, וחתן פרס קיוטו בקטגוריית המדעים הבסיסיים בשנת 2012.

קישורים חיצוניים

הערות שוליים

טוקיו: אוניברסיטאות ומכללות
הונשו
RU11
איגוד אוניברסיטאות המחקר במזרח אסיה
יפן: אוניברסיטאות ומכללות